Sarah Shaheen

Sarah Shaheen (Kiarabu: سارة شاهين [ˈsɑːɾɑ ʃæˈhiːn]; alizaliwa tarehe 10 Agosti 1983) ni mwanamitindo na mshiriki wa mashindano ya urembo mwenye asili ya Misri na Kanada. 

Alikua mshindi wa  Miss Egypt mnamo mwaka 2001 na aliwakilisha nchi yake katika shindano la Miss Universe 2001, lakini hakupata nafasi.

 Elimu 
Alianza kazi yake ya uanamitindo mwaka 2001 alipokuwa akisoma falsafa na sanaa katika Chuo Kikuu cha Marekani mjini Cairo. Mapenzi yake kwa sanaa yalimfanya aendelee na masomo yake mjini Montreal, Kanada, ambapo alichagua taaluma ya usanifu wa mambo ya ndani. Alipata shahada ya uzamili katika fani hiyo kutoka Florence Design Academy mwaka 2009.

 Kazi 
Shaheen alianza kazi yake kama mbunifu wa mambo ya ndani huko El Gouna, akifanya kazi kwa Orascom Hotels & Development kwenye miradi kama La Maison Bleu na El Gouna Yacht Club. Mwaka 2012, alirejea kuishi Cairo, ambako alipata nafasi yake ya kwanza katika filamu ndefu Al Hafla, iliyoongozwa na Ahmed Alaa El Deeb na kutolewa mwaka 2013.

Pia anajulikana kwa kuigiza katika filamu El Ott, iliyoongozwa na Ibrahim El Batout, mwaka 2014.

Mafanikio yake makubwa zaidi yalikuja kupitia filamu ya Hani Khalifa, Sukkar Mor (Bitter Sugar), ambapo alipokea maoni chanya kutoka kwa wakosoaji wa filamu.

 Maisha binafsi 
Shaheen ameolewa na muigizaji Amr Waked tangu mwaka 2015.

 Filamu 

 2015: Sukkar Mor
 2014: El Ott
 2013: Al Hafla

 Marejeo 

Jamii:Watu walio hai
Jamii:Waliozaliwa 1983
Jamii:Wanawake wa Misri